


Z A P I S N I K
16. sjednice Vijeća MO “Nadbiskup Antun Bauer“
održane dana 28. srpnja 2022. g. s početkom u 21.00 sat  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Marina Bauer, Zlatan Krajina, Ante Barišić, Bojana Ivanišević i Goranka Tropčić Zekan. 
Predsjednica Vijeća MO pozdravlja sve prisutne i konstatira da su nazočni svi članovi/ice Vijeća te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 15. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 15. sjednice Vijeća MO.
Predsjednica Vijeća otvara raspravu o predloženom Dnevnom redu 16. sjednice Vijeća MO. Vijeća jednoglasno, bez rasprave, donosi sljedeći

                                                                 DNEVNI  RED
1. Godišnji izvještaj o izvršenju Financijskog plana Mjesnog odbora Nadbiskup Antun Bauer za 2021.
2. Izvještaj o prometnim nesrećama na raskrižju Martićeve i Bauerove ulice
3. Pitanja, prijedlozi, razno


Ad.1. Godišnji izvještaj o izvršenju Financijskog plana Mjesnog odbora Nadbiskup Antun Bauer za 2021

Nakon kraće rasprave, članovi Vijeća prihvaćaju dostavljeni Godišnji izvještaj uz napomenu da ubuduće nema smisla razgovarati o Godišnjem izvještaju ukoliko ne postoji detaljnija specifikacija izvršenih radova i usluga. 

Na temelju članka 99., stavka 1., točke 2.  Statuta Grada Zagreba (Službeni glasnik Grada Zagreba 23/16, 2/18, 23/18, 3/20,3/21, 11/21 i 16/22), Financijskog plana Gradske četvrti Donji grad za 2021. (Službeni glasnik Grada Zagreba 3/21 i 26/21) i članka 28. Poslovnika o radu Vijeća Mjesnog odbora ''Nadbiskup Antun Bauer'', Vijeće Mjesnog odbora ''Nadbiskup Antun Bauer'' na 16. sjednici, 28. srpnja 2022, donijelo je

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Nadbiskup Antun Bauer'' za 2021.


Članak 1. 
Godišnji izvještaj o izvršenju Financijskog plana Mjesnog odbora ''Nadbiskup Antun Bauer'' za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	337.184,00
	337.184,00
	319.114,20
	94,64

	3
	RASHODI POSLOVANJA
	337.184,00
	337.184,00
	319.114,20
	94,64

	32
	Materijalni rashodi
	337.184,00
	337.184,00
	319.114,20
	94,64

	323
	Rashodi za usluge
	253.984,00
	253.984,00
	238.245,99
	93,80

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	253.984,00
	253.984,00
	238.245,99
	93,80

	 
	ODRŽAVANJE JAVNIH POVRŠINA
	108.332,00
	108.332,00
	108.332,00
	100,00

	 
	ODRŽAVANJE NERAZVRSTANIH CESTA
	145.652,00
	145.652,00
	129.913,99
	89,19

	329
	Ostali nespomenuti rashodi poslovanja
	83.200,00
	83.200,00
	80.868,21
	97,20

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	80.868,21
	102,36

	3299
	Ostali nespomenuti rashodi poslovanja
	4.200,00
	4.200,00
	0,00
	0,00



Članak 2.
Ovaj će Godišnji obračun biti objavljen na oglasnoj ploči Mjesnog odbora ''Nadbiskup Antun Bauer''.

 Ad.2. Izvještaj o prometnim nesrećama na raskrižju Martićeve i Bauerove ulice

Zbog kontinuiranog problema po pješake brze i opasne vožnje motornih vozila  u Ulici Antuna Bauera, vijećnica Bojana Ivanišević zatražila je od Policijske uprave Zagrebačke izvještaj o prometnim nesrećama na raskrižju Martićeve i Bauerove ulice u Zagrebu. Policijska uprava poslala joj je svoj odgovor 30.06.2022., pa je vijećnica izvijestila članove o pristiglim informacijama. 

U izvještaju PU Zagrebačke navodi se da su u vremenskom periodu od 1.1.2010 do 31.5.2022. evidentirane 32 prometne nesreće u kojima je, osim materijalne štete, bilo 15 ozlijeđenih osoba. Uz napomenu da su u dvije prometne nesreće ozlijeđeni i pješaci, a ne samo vozači/putnici u vozilima koja su sudjelovala u nesrećama.

Stoga Mjesni odbor Nadbiskup Antun Bauer izričito traži da se hitno provede naš Zaključak donesen na 15. sjednici Vijeća o potrebi smirivanja prometa na križanju s ulicama Brešćenskog i Martićevom (bilo kojom  stručno odabranom metodom, uspornicima, znakovima, kamerama, semaforima, dodatnom signalizacijom, suženjem kolnika itd.) kako bismo prevenirali daljnje nesreće i tako spasili živote osoba, kao i materijalnu štetu. 

Ad.3. Pitanja, prijedlozi, razno
Članovi vijeća raspravljali su o sporosti provedbe već donesenih odluka. Naime, radi se o zatvaranju za promet dijela Martićeve ulice (tzv. Mala Martićeva). Prema informacijama koje mi vijećnici imamo, ta odluka je donesena i treba ju provesti. Kako se radi samo o postavljanju prometnih znakova, ne vidimo razlog zašto to već nije provedeno. Ljubazno molimo informaciju od nadležnog gradskog ureda. Napominjemo da na križanju Bauerove i Lopašićeve potpuno nepotrebno stoji znak „Nova regulacija prometa“ (jer isti stoji već cca 1 godinu), pa se taj znak može samo preseliti.

Članovi vijeća ponovno su raspravljali o postavljanju klamerica za bicikle, te također ljubazno molimo povratnu informaciju o našem prijedlogu lokacija koje smo usvojili na 13. sjednici Vijeća.
 

Sjednica je završila u 21.45.
Zapisnik vodila: Goranka Tropčić Zekan
KLASA:  024-08/22-003/1541
URBROJ: 251-13-11-1-22-02
Zagreb, 28. 07. 2022.

									               Predsjednica
                                                                                                       MO „Nadbiskup Antun Bauer“

